ལྟ་བ་གཏན་ལ་འབེབས་པ་ལས་འཕྲོས་པའི་
གཏམ་སྐབས་ལྔ་པ་ལུང་དང་རིགས་པའི་
མེ་ཏོག་རབ་ཏུ་དགོད་པ་ཞེས་བྱ་བ་
བཞུགས་སོ།།

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོག

༈ ན་མོ་མཉྫུཤྲི་ཡེ།
དཔལ་ལྡན་ཤཱཀྱའི་སྐྱེས་མཆོག་དང༌།།
དབྱེར་མེད་འཇམ་མགོན་བླ་མའི་ཞབས།།
ཐར་ལམ་ནོར་བ་མེད་སྟོན་པ།།
དེ་ལ་དངོས་པོ་ཀུན་གྱིས་བཏུད།།
དབྱར་གྱི་དཔལ་ལ་བརྟེན་ནས་ནི།།
སེམས་མེད་པདྨས་དགའ་བསྐྱེད་ལྟར།།
དམ་པའི་གསུང་ལ་བརྟེན་པའི་ཕྱིར།།
རྨོངས་པས་མཁས་པ་དགའ་བསྐྱེད་བྱ།།
གང་ཞིག་ཤེས་ན་མཁས་འགྱུར་ལ།།
དེ་ཡིས་རྣམ་པར་གྲོལ་བྱེད་པ།།
ལུང་དང་བླ་མའི་མན་ངག་དང༌།།
རིགས་པས་སོམས་ཉི་མེད་པའི་ཆོས།།
32

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

ཐེག་གསུམ་རིགས་ཀྱི་ཁྱད་པར་གྱིས།།
གང་ལ་མོས་པ་དེར་ཞུགས་ནས།།
དང་པོར་ལྟ་བ་ངེས་པར་བྱ།།
དེ་ཡི་གྲོགས་སུ་ཐོས་པ་སྟེ།།
ཕྱོགས་རེ་དག་གིས་ངོམ་མི་བྱ།།
དེ་ནས་བསམ་དང་སྒོམ་པ་ཡང༌།།
རྨོངས་ཞེན་ཉི་ཚེའི་བློ་སྤང་སྟེ།
སྔ་རིམ་ངེས་ཤིང་བརྟན་ཐོབ་པའི།།
ཚོད་དང་བསྟུན་ནས་སྤྱོད་པ་བརྩམ།།
མདོ་སྔགས་ལམ་གྱི་ཟབ་ཁྱད་ཀྱིས།།
འབྲས་བུའི་ཐོབ་ཚུལ་མང་མོད་ཀྱི།།
ཐེག་གཅིག་འབྲས་ལས་འདའ་བ་མིན།།
ཐོས་པའི་ཡུལ་ནི་ཤེས་བྱ་སྟེ།།
དེ་ནི་བདེན་དང་གྲུབ་མཐའ་དང༌།།
རིག་དང་སྟོང་པ་ཉིད་ཀྱིས་བསྡུས།།
གང་ཚེ་གཞུང་ལུགས་སྦྱོང་བ་པོའི།།
33

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

བློ་གྲོས་ཡོངས་སུ་དག་བྱའི་ཕྱིར།།
ཕྱི་ནང་ཁྱད་པར་ངེས་བྱས་ནས།།
ཕྱི་པའི་ལྟ་དང་གྲུབ་མཐའ་དང༌།།
བསྟན་པའི་རྣམ་བཞག་ཤེས་པར་བྱ།།
མིང་དང་ཚིག་ལ་བརྟེན་ནས་ནི།།
ཆོས་ཀྱི་དེ་ཉིད་མཐོང་འགྱུར་ལ།།
མིང་ཚིག་ལ་བརྟེན་ཤེས་བྱའི་ཆོས།།
སྒྲ་དང་གཏན་ཚིགས་རིགས་པས་དཔག།
བརྗོད་དང་ཤེས་བྱའི་ཡུལ་གང་ཡིན།།
རྗོད་བྱེད་ཡུལ་ཅན་ཤེས་པ་ཡིས།།
སྤྱི་དང་རང་གི་མཚན་མཚོན་དག།
མངོན་རྗེས་ཚད་མས་གཏན་ལ་དབབ།།
དམ་བཅའ་ཕྱོགས་ཆོས་དཔེ་སོགས་ཀྱིས།།
སྒྲུབ་པའི་ངག་བཀོད་སུན་འབྱིན་བརྩམས།།
ཡང་དག་དང་ནི་ལྟར་སྣང་དབྱེ།།
སྣང་དང་གཞན་སེལ་འགལ་འབྲེལ་བརྩི།།
34

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

ཁྱབ་རྟགས་སྐྱོན་བསམ་ཐལ་འགྱུར་འཕེན།།
སྤྱི་དོན་གོ་བས་དཔྱོད་པ་ན།།
རིམ་གྱིས་ཕྲ་བའི་གནད་རྟོགས་པའི།།
ཆོས་རབ་རྣམ་འབྱེད་ཤེས་རབ་སྐྱེ།།
ལྟ་བ་གཏན་ལ་ཕེབས་པ་དང༌།།
སྨྲ་བའི་ཁྱུ་མཆོག་ཆེན་པོར་འགྱུར།།
ཟབ་མོའི་ཆོས་ཚུལ་སྟོན་པའི་ཕྱིར།
འཇིག་རྟེན་དབང་ཕྱུག་ལྗགས་བརྐྱང་སྟེ།།
རིག་གཞུང་རྒྱ་མཚོའི་བཅུད་བསྲིང་བས།།
བླུན་སྒོམ་ལ་ལའི་མགྲིན་པ་ནས།།
ལུང་དང་རིགས་པའི་གཏེར་མཛོད་བརྡོལ།།
ཐེག་པ་ཐུན་མོངས་འདིས་འཆད་ནས།།
གསང་བ་སྔགས་ལ་འཇུག་པའི་ཚེ།།
རྒྱུད་སྡེ་སོ་སོའི་འཆད་ཐབས་ཀྱི།།
མན་ངག་མིག་དང་མི་ལྡན་ན།།
བློ་ཡི་འཕྲུལ་འཁོར་སྣ་ཚོགས་ཀྱང༌།།
35

༼ཏ༽. ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ལོང་བས་གླང་ཆེན་བརྟགས་པ་འདྲ།།
དེས་ན་འཇུག་དང་སྦྱོར་བ་དང༌།།
སྒྲུབ་དང་གྲུབ་པའི་སྤྱོད་པ་བཞིས།།
བྱ་བའི་རྒྱུད་རྣམས་བཤད་པར་བྱ།།
འགོ་སྨོས་པ་ལ་རྒྱུད་ཀྱི་མཚན།།
རྣམ་པར་ཕྱེ་ལ་མིང་དོན་དབྱེ།།
ཚིག་ལྟུར་ལེན་ལ་སྤྲོས་པ་སྟེ།།
དབང་པོ་རྣོ་འབྲིང་བརྟུལ་པོའི་ཕྱིར།།
འཆད་པའི་སྒོ་གསུམ་རྒྱུ་ངོ་བོ།།
འབྲས་བུ་ཕུན་ཚོགས་ལ་སོགས་པས།།
བསྡུས་ཏེ་སྤྱོད་རྒྱུད་རབ་བཤད་བྱ།།
ཆིངས་འདིས་རྒྱུད་གཞན་བསྡུས་པ་ཡང༌།།
གསར་རྙིང་མཁས་པ་ཕལ་གྱིས་བཤད།།
བྱ་བ་སྒྲུབ་པའི་ཐབས་ཆེན་དང༌།།
གསང་བའི་བྱེ་བྲག་འབྱེད་བྱེད་ཅིང་།།
རྣལ་འབྱོར་དགོངས་པ་རྣམ་པར་འགྲེལ།།
36

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

དེ་ཉིད་དམ་པ་ཤེས་བྱེད་དང༌།།
རྡོ་རྗེ་འཁོར་ལོའི་རྣལ་འབྱོར་གྱི།།
ཆོ་ག་མཆོག་ཏུ་གསང་བ་དང༌།།
དུས་གསུམ་ཁྱབ་པའི་བྱ་བར་ལྡན།།
གསང་བའི་རྣལ་འབྱོར་ཀུན་འབྱུང་ཞིང༌།།
བྱ་བ་ཀུན་གྱི་ཐབས་ཆེན་གྱི།།
རྟོག་པ་ཐམས་ཅད་བསྡུས་པ་བཞིས།།
རྣལ་འབྱོར་གྱི་ནི་རྒྱུད་བཤད་བྱ།།
ཕ་རྒྱུད་འདུས་པ་ལ་སོགས་པ།།
རྒྱན་བདུན་དག་གི་བཤད་ཐབས་གསུངས།།
གླེང་བསླང་བ་ལ་མིང་སོགས་ལྔ།།
བསྡུས་དོན་རིགས་པ་བཞི་ཡིན་ཏེ།།
རྒྱས་བཤད་མཐའ་ནི་རྣམ་པ་དྲུག
ཚིག་དོན་བཤད་པའི་ཚུལ་ཡང་བཞི།།
ལྔ་པ་ཉན་པར་འདོད་ལ་གཉིས།།
དེ་ཡི་དབྱེ་བའང་ལྔ་ཡིན་ལ།།
37

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

བདུན་པ་བདེན་གཉིས་རྣམ་པར་ངེས།།
ཉེར་བརྒྱད་ཕྱེ་ཞིང་བདུན་དུ་བསྡུ།།
ཡང་ན་གཞི་ལམ་འབྲས་རྒྱུད་ཀྱིས།།
བླ་མེད་རྒྱུད་ཀུན་བསྡུས་པའོ།།
དེ་བཞིན་རྣལ་འབྱོར་མ་ཡི་རྒྱུད།།
ཡི་གེ་དང་ནི་ཡན་ལག་དང༌།།
བསྡུས་པའི་དོན་དང་སྤྱི་ཡི་དོན།།
སྦས་དང་དེ་བཞིན་མཐར་ཐུག་སྟེ།།
གདམས་ངག་དྲུག་གི་སྒོ་ནས་འཆད།།
གཞན་དུ་དབྱིབས་སྔགས་ཆོས་བདག་ཉིད།།
སྦྱོར་བ་རྣམ་པ་གསུམ་གྱིས་ནི།།
སྲིད་པའི་ཉེས་པས་མི་གོས་ཤིང༌།།
རྒྱུད་ཀྱི་དོན་ལ་འཇུག་ཅེས་གསུངས།།
བཅུ་དྲུག་ཏུ་དབྱེ་བཞི་རུ་བསྡུ།།
གོང་བུ་ཆུ་དང་གཟུགས་བཅས་དང༌།།
དེ་འདས་གནས་པ་བཞིས་ཀྱང་བཤད།།
38

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

ཁྱད་པར་ཀྱེ་ཡི་རྡོ་རྗེ་ལས།།
ངེས་པར་དངོས་པོ་ཐམས་ཅད་ཀྱི།།
དག་པ་དེ་བཞིན་ཉིད་དུ་བརྗོད།།
ཕྱི་ནས་རེ་རེའི་དབྱེ་བ་ཡིས།།
ལྷ་རྣམས་ཀྱིས་ནི་བརྗོད་པར་བྱ།།
རང་རིག་བདག་ཉིད་དག་པ་ཉིད།།
དག་པ་གཞན་གྱིས་རྣམ་གྲོལ་མིན།།
ཞེས་གསུངས་དེ་ནི་དེ་ཡིས་འཆད།།
དེ་ཡང་རྒྱུད་གསུམ་ལ་སྦྱར་བའི།།
མན་ངག་མཁས་པའི་ཞལ་ལས་ལོངས།།
གསང་བ་བདུན་དང་ཡན་ལག་ལྔ།།
གདན་བཞི་དང་ནི་རིམ་པ་གཉིས།།
ཁ་སྦྱོར་གསུམ་དང་དེ་ཉིད་བཞི།།
རྣམ་གྲངས་མང་པོར་དབྱེ་བའི་རྒྱུད།།
དེ་དག་དེ་ཡི་སྒོ་ནས་འཆད།།
རྒྱུད་སྡེ་ཀུན་གྱི་རྩེར་སོན་པ།།
39

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

དཔལ་ལྡན་དུས་ཀྱི་འཁོར་ལོ་ནི།།
བདེན་པ་གཉིས་ལ་རབ་བརྟེན་ནས།།
བྱང་ཆུབ་བཞི་དང་རྡོ་རྗེ་བཞི།།
ཕྱག་རྒྱ་བཞི་དང་སྐུ་བཞི་དང༌།།
རིགས་དྲུག་བདེན་དོན་བཅུ་གཉིས་དང༌།།
དེ་ཉིད་བཅུ་དྲུག་ལ་སོགས་པ།།
ཇི་ལྟར་ཕྱི་རོལ་དེ་བཞིན་ནང༌།།
ནང་དེ་བཞིན་དུ་དེ་བཞིན་གཞན།།
རྣམ་པ་གསུམ་གྱི་གསང་བ་ཡིས།།
རྡོ་རྗེའི་ཚིག་རྣམས་རབ་རྟོགས་བྱེད།།
གསང་སྔགས་རྙིང་མའི་ལུགས་ཀྱི་ནི།།
མ་ཧཱ་ཨ་ནུ་ཨ་ཏི་ལ།།
འཆད་ཐབས་ཐུན་མིན་ཡོད་མོད་ཀྱང༌།།
གནས་སྐབས་གཞན་དུ་སྤྲོ་བར་བྱ།།
མདོར་ན་དོན་གཅིག་འཆད་པ་ལའང༌།།
དུ་མའི་དོན་ལ་མཁས་པར་བྱ།།
40

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

ཁྱད་པར་རྟོན་པ་བཞི་ལ་བརྟེན།།
བླ་མའི་མན་ངག་མི་ལྡན་པས།།
མདོ་འདུལ་མངོན་པའང་མི་རྟོག་ན།།
རྒྱུད་སྡེ་ཟབ་རྒྱ་ཕྱེད་འགྱུར་རམ།།
དེ་བས་ཐར་པ་འདོད་རྣམས་ཀྱིས།།
ཐོག་མར་དགེ་བའི་བཤེས་གཉེན་བཙལ།།
དེ་ནས་དེ་ལ་རབ་བསྙེན་ཏེ།།
རྟག་དང་གུས་པའི་སྦྱོར་བ་ཡི ་ཡིས།།
སྲིད་པ་གསུམ་ན་རྙེད་དཀའ་བའི།
དམ་ཆོས་ཡིད་བཞིན་ནོར་བསྒྲུབས་པས།།
ངེས་ལེགས་དཔལ་གྱིས་འབྱོར་པར་འགྱུར།།
བཤད་པའི་ཐབས་ཀྱི་སྐབས་སོ།།
༈ གང་ཞིག་ཤེས་བྱའི་ཆོས་དག་ལ།།
རིགས་པས་ཇི་ལྟར་དཔྱད་བཟོད་པ།།
དེ་འདིར་བློ་ངོར་གྲུབ་པའི་མཐའ།།
ཕྱི་དང་ནང་གི་དབྱེ་བས་གཉིས།།
41

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཇི་སྲིད་སེམས་ནི་འཇུག་པའི་བར།།
དེ་སྲིད་འཇིག་རྟེན་རྒྱང་འཕེན་ཏེ།།
ཕུང་སོགས་བདེན་པར་སྨྲ་བ་ཡང༌།།
བཏགས་པའི་མུར་འདུག་ཉིད་དུ་བཤད།།
སངས་རྒྱས་རིན་ཆེན་མུ་སྟེགས་ཅན།།
ཞིང་གཅིག་ཏུ་ནི་མི་འབྱུང་བ བས།།
བསམ་གཏན་ལྔ་མངོན་ཤེས་ལྡན་ང
སྤྲུལ་པའི་རང་བཞིན་ཤེས་པར་བྱ།།
བདག་ཏུ་སྨྲ་བ་ཉེར་ལེན་པའི།།
བསམ་གཏན་པ་དང་རྟོག་གེ་པ།།
རང་རྒྱུད་ཉིད་དོ་དུས་འཁོར་ལས།།
རྩ་བའི་དབྱེ་བ་བཞི་ལ་སོགས།།
ཞལ་གྱི་སྒོ་ནས་སྤྲོས་པའང་གསུངས།།
ལྟ་བའི་ཕྱག་རྒྱ་བཞི་ལྡན་ཞིང་།།
སྒོམ་པ་སྲིད་རྩེའི་གཉེན་པོར་འགྲོ།།
མཐའ་གཉིས་སྤངས་པའི་སྤྱོད་ལ་འཇུག།
འགོག་བདེན་འབྲས་བུར་འདོད་པ་ཡི།།
བསྟན་འདིར་ཞུགས་ལ་རིགས་ཅན་གྱི།།
42

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

ཐེག་པས་དབྱེ་བ་རྣམ་པ་གསུམ།།
ཡང་ན་རྒྱུ་འབྲས་དབྱེ་བས་གཉིས།།
རྒྱུ་ཡི་ཐེག་པར་གྲུབ་མཐའ་བཞི།།
ཉན་ཐོས་ལ་ནི་བྱེ་མདོ་དང༌།།
ཐེག་པ་ཆེ་ལ་དབུ་སེམས་ཏེ།།
སངས་རྒྱས་ས་ལ་བཞི་པ་དང༌།།
ལྔ་པ་ཐུབ་པའི་དགོངས་པ་མིན།།
བྱེ་བྲག་པ་དང་མཐུན་སྨྲ་བས།།
ཤེས་བྱ་གཞི་ལྔར་འདུས་པ་འདོད།།
དབུས་རྡུལ་ཕྱོགས་རྡུལ་གྱིས་བསྐོར་བ།།
ཕྲ་རབ་འདུས་པའི་རགས་དངོས་དང༌།།
དུས་གསུམ་དག་གིས་རྒྱུན་བརྩམས་པ།།
གཡག་རྔ་དང་ནི་ནེའུ་སེང་བཞིན།།
འདུས་བྱས་ཐམས་ཅད་སྐད་ཅིག་མ།།
བདག་གིས་སྟོང་ཞིང་བྱེད་པོ་མེད།།
གང་ལ་བཅོམ་དང་བློ་ཡིས་གཞན།།
བསལ་ན་དེ་བློ་མི་འཇུག་པ།།
བུམ་ཆུ་བཞིན་དུ་ཀུན་རྫོབ་ལ།།
43

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཡོད་དེ་དོན་དམ་གཞན་ཡིན་ནོ།།
སྒོ་ལྔ་ཡིད་བཅས་རྣམ་ཤེས་ཀྱིས།།
ཕྱི་ཡི་དོན་མཐོང་སེམས་བྱུང་ཀུན།
མཚུངས་པ་ལྔ་དང་ལྷན་ཅིག་འཇུག།
དབང་སྐྱེས་བློ་ནི་རྣམ་མེད་ཀྱིས།།
ཕྲ་རབ་བསགས་པ་དངོས་སུ་རིག།
དོན་དང་དོན་གྱི་ཁྱད་རྟོགས་ཀྱང༌།།
དོན་རིག་ཉིད་ལས་རང་རིག་མེད།།
གཟུང་འཛིན་དུས་མཉམ་དག་ཏུ་སྐྱེ།།
མིང་ཚིག་ལ་སོགས་བདེན་མིན་གྱི།།
འདུ་བྱེད་དུས་གསུམ་རྫས་སུ་ཡོད།།
ལས་གང་བྱས་པའང་ཆུད་མི་ཟ།།
ནམ་མཁའ་དང་ནི་འགོག་པ་གཉིས།།
ལམ་བདེན་ཡིད་ཤེས་འཁོར་དང་བཅས།།
འདུས་མ་བྱས་ཕྱིར་ཟག་མེད་དེ།།
གཞན་ནི་ཟག་པ་རྒྱས་པའོ།།
ཁ་ཆེའི་གཞུང་གི་ཆུ་གཏེར་ཆེ།།
བྱེ་བྲག་སྨྲ་བའི་འདོད་པར་ཤེས།།
44

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

སྐད་ཅིག་སྔ་ལོགས་དོན་གྱི་ནི།།
རྣམ་པ་གཏོད་བྱེད་ཕག་ན་མོས།།
གཏད་པས་ད་ལྟའི་རྣམ་པར་ཤར།།
གཏོད་བྱེད་དེ་ཡིས་ཕྱི་ལོགས་སུ།།
ཕྱི་དོན་གཏད་པས་དོན་རྟོགས་ཏེ།།
ཤེས་པ་རྣམ་བཅས་སྐྱེད་བྱེད་ནི།།
དབང་པོའི་སྤྱོད་ཡུལ་སྣང་བ་མིན།།
འོན་ཀྱང་མེ་ལོང་དྭངས་པ་ལ།།
བཞིན་གྱི་རྣམ་པ་གཏད་པ་ལྟར།།
གཟུང་འཛིན་ཡུལ་དང་ཡུལ་ཅན་གྱུར།།
དབང་རྣམས་རྣམ་ཤེས་བདག་རྐྱེན་ཅན།།
ཡུལ་རྣམ་ཤེས་ལ་རྣམ་གཏོད་པའི།།
དམིགས་རྐྱེན་སྣང་ཤེས་གཞི་མཐུན་ལ།།
འདྲ་བ་དག་ནི་ཉམས་སུ་མྱོང༌།།
ནམ་མཁའ་མོ་གཤམ་བུ་དང་མཚུངས།།
འགོག་པ་གཉིས་ཀྱང་ནམ་མཁའ་བཞིན།།
འདུ་བྱེད་བེམ་པོ་ཡོད་མ་ཡིན།།
དུས་གསུམ་རྗེས་འགྲོ་དག་ཀྱང་མེད།།
45

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཐོགས་པ་མེད་པའི་གཟུགས་ཡོད་མིན།།
སྤོང་བའི་སེམས་པ་རྒྱུན་ཆགས་སོགས།།
བཏགས་ཡོད་མདོ་སྡེ་པ་ཡིས་རིགས།།
ལུང་དང་རིག་པའི་རྗེས་འབྲང་ངོ༌།།
རྩ་བའི་སྡེ་པ་བཞི་ལ་སོགས།།
ཉན་ཐོས་རིགས་སུ་ངེས་རྣམས་ཀྱིས།།
ཆོས་ཀྱི་བདག་མེད་རགས་པ་དང༌།།
གང་ཟག་རང་རྐྱ་ཐུབ་པ་ཡི།།
རྫས་ཡོད་བདག་གིས་དབེན་པར་རྟོགས།།
བདེན་པ་བཅུ་དྲུག་ལ་གོམས་ཤིང༌།།
རིགས་བརྒྱད་སྔོན་དུ་སོང་བ་ཡི།།
ལམ་ལྔར་རིམ་གྱིས་བགྲོད་པ་ན།།
ཞུགས་དང་གནས་པའི་ཚུལ་གྱིས་ནི།།
ལྷག་བཅས་ལྷག་མེད་དགྲ་བཅོམ་ཐོབ།།
སངས་རྒྱས་རྣམས་ནི་སྐུ་གཉིས་ཏེ།
ལོངས་སྤྱོད་རྫོགས་པའི་ཞིང་སྐུ་དང༌།།
ཐེག་ཆེན་བཀའ་རུ་འདོད་པ་མིན།།
རང་སངས་རྒྱས་རྣམས་བདེན་བཞི་ལ།།
46

ལྟ་བ་གཏན་ལ་འབེབས་པ་ལས་འཕྲོས་པའི་གཏམ།

རྟེན་འབྲེལ་བཅུ་གཉིས་བསྣན་ནས་སུ།།
དང་པོ་བདག་མེད་པ་བསྒོམ་སྟེ།།
དྲོད་ནས་མི་སློབ་ལམ་གྱི་བར།།
སྟན་ཐོག་གཅིག་ཏུ་མངོན་དུ་མཛད།།
གཟུང་དོན་རྟོག་པ་སྤངས་ཕྱིར་དང༌།།
འཛིན་པ་མི་སྤོང་ཕྱིར་དུ་ནི།།
རྟེན་གྱི་བསེ་རུ་ལྟ་བུའི་ལམ།།
ཡང་དག་བསྡུས་པར་ཤེས་པར་བྱ།།
བློ་ཡིས་ཟད་པ་སྟོང་པ་ཉིད།།
རྒྱུན་ཆད་པ་ལ་མྱང་འདས་འདོད།།
གང་ལ་ཞོན་ནས་འགྲོ་སྒྲོལ་བ།།
ཐེག་པ་ཆེ་བ་བདུན་གྱིས་འཕགས།།
ཁམས་གསུམ་སེམས་ཙམ་ཞེས་བསྟན་པའི།།
ལུང་རྣམས་ཀྱི་ནི་རྗེས་འབྲང་ནས།
རྫས་གྲུབ་ལྐོག་ན་མོ་ལ་སོགས།།